אליסיה קארה

אליסיה קראצ'אלו (באנגלית: Alessia Caracciolo; נולדה ב-11 ביולי 1996) המוכרת בשם הבמה אליסיה קארה (Alessia Cara) היא זמרת-יוצרת קנדית מהעיר ברמפטון שבאונטריו, קנדה. מוכרת בעיקר מהשיר "Here", סינגל הבכורה שלה. קארה החלה את דרכה בביצוע של שירים מוכרים בגרסאות אקוסטיות ביוטיוב. נולדה ברמפטון, פרבר של טורונטו שבאונטריו, קנדה. היא ממוצא איטלקי. כילדה היא כתבה שירים ועסקה בתיאטרון. בגיל 10 למדה שיעורי גיטרה במשך חודשים ספורים, ולאחר מכן לימדה את עצמה לנגן בגיטרה. בגיל 13 פתחה ערוץ יוטיוב משלה, ופרסמה בו את גרסאות הכיסוי שלה לשירים מוכרים. קארה החלה בקריירה שלה בגרסאות כיסוי אקוסטיות ביוטיוב, והופיעה בתחנות רדיו שונות בצפון אמריקה. עם הגיעה לגיל 18 היא חתמה חוזים עם חברות ההקלטות אי פי אנטרטיינמנט ודף ג'ם הקלטות. קארה הוציאה לאור את סינגל הבכורה שלה "Here". השיר נכתב בהשראת מסיבה שאליה הלכה בהיותה בת 16 בה הרגישה לא בנוח. בשיר אליסיה פונה לסוג האנשים שמרגישים לא בנוח במסיבות. השיר יצא לאור ב-26 במאי 2015. השיר זכה להצלחה רבה והגיע למקום החמישי במצעד הבילבורד האמריקאי. השיר הופיע במגזין המוזיקלי "הפאדר" (אנ') וקיבל מעל 500,000 האזנות בשבוע הראשון. ב-29 ביולי 2015 קיימה קארה את הופעת הבכורה שלה בטלוויזיה, בתוכנית הלילה של ג'ימי פאלון. ב-2 בפברואר יצא לאור השיר, "Wild Things", שנכלל כסינגל השני באלבום הבכורה שלה. לאחר מכן ביוני 2016, יצאה לאור גרסת לשיר "Wild", של טרוי סיון שבו קארה השתתפה. קארה הוציאה מיני-אלבום בשם Four Pink Walls, ואלבום שלם בשם Know-It-All. בשנת 2016 היא הוציאה את השיר "Scars to Your Beautiful" שזכה להצלחה והגיע למקום השמיני במצעד האמריקאי בילבורד הוט 100. בשנת 2017 המפיק זד הוציא את השיר "Stay" שאליסיה משתתפת בו בתור זמרת שנייה. השיר זכה להצלחה והגיע בין היתר למקום ה-7 במצעד האמריקאי בילבורד הוט 100. בנוסף, היא הוציאה את הסינגל "How Far I'll Go", שנמצא גם בפסקול של הסרט מואנה. ב-28 באפריל 2017, יצא לאור "1-800-273-8255". השיר הוא שיתוף פעולה עם קאליד ולוג'יק. בשיאו הגיע השיר למקום ה-3 במצעד הבילבורד הוט 100, והפך למצליח ביותר של שלושתם במצעד זה. ב-28 בינואר 2018 זכתה בפרס גראמי לתגלית השנה. באותה השנה הוציאה עם אלק בנג'מין את הלהיט "Let Me Down Slowly". באותה השנה ביצעה גם גרסת כיסוי ללהיטו של אלטון ג'ון "I Guess That's Why They Call It the Blues", גרסת כיסוי שנכללה באלבום ההוקרה "Revamp: Reimagining the Songs of Elton John & Bernie Taupin" (אנ'). ב-3 במרץ 2019 התחילה בסיבוב הופעות עם שון מנדס "Shawn Mendes The tour" כמופע חימום. בשנת 2020 דיבבה בסרט המקורי של נטפליקס "משפחת וילובי". 2015: Know-It-All 2018: The Pains of Growing 2021: In the Meantime 2015: Four Pink Walls 2019: Spotify Singles 2019: This Summer 2020: Holiday Stuff 2020: This Summer: Live off the Floor 2022: Broken Heart 2022: For the Love of Pop 2022: Me, Myself, and I 2022: Seasons Change 2021: Acoustic 2021: Growing Pains 2021: Remixed 2021: Not Another Love Song 2021: Best Holiday מדיה וקבצים בנושא אליסיה קארה בוויקישיתוף אתר האינטרנט הרשמי של אליסיה קארה אליסיה קארה, ברשת החברתית פייסבוק אליסיה קארה, ברשת החברתית אקס (טוויטר) אליסיה קארה, ברשת החברתית אינסטגרם אליסיה קארה, ברשת החברתית טיקטוק אליסיה קארה, סרטונים בערוץ היוטיוב אליסיה קארה, במסד הנתונים הקולנועיים IMDb (באנגלית) אליסיה קארה, באתר אפל מיוזיק (באנגלית) אליסיה קארה, באתר ספוטיפיי אליסיה קארה, באתר סאונדקלאוד (באנגלית) אליסיה קארה, באתר Last.fm (באנגלית) אליסיה קארה, באתר AllMusic (באנגלית) אליסיה קארה, באתר MusicBrainz (באנגלית) אליסיה קארה, באתר דיזר אליסיה קארה, באתר Discogs (באנגלית) אליסיה קארה, באתר Songkick (באנגלית) אליסיה קארה, באתר Genius אליסיה קארה, באתר SecondHandSongs אליסיה קארה, באתר בילבורד (באנגלית) אליסיה קארה, באתר טיידל (באנגלית) "Music: Top 100 Songs | Billboard Hot 100 Chart". Billboard. נבדק ב-2017-09-16.